Text file: 10042.txt
author: "Tin\u010Dek"
downvotes: 7
end consideration date: 2019-05-17
id: '10042'
number comments: 7
number views: 601
proposal type: Odziv pristojnega organa
response: "Odziv Ministrstva za kmetijstvo, gozdarstvo in prehrano\n\nKomuniciranje\
  \ o tveganju (angl. risk communication) lahko definiramo kot izmenjavo informacij\
  \ in mnenj skozi celoten postopek analize tveganja, vklju\u010Dujo\u010D tveganje\
  \ samo, posamezne dejavnike tveganja, vse faktorje, ki so povezani z dejavniki tveganja\
  \ in dojemanje tveganja med ocenjevalci tveganja, upravljavci s tveganji, potro\u0161\
  niki, nosilci \u017Eivilske dejavnosti, stroko in vsemi zainteresiranimi javnostmi.\
  \ Ustrezno komuniciranje o tveganjih je klju\u010Dno za zagotavljanje pravice potro\u0161\
  nika do obve\u0161\u010Denosti in varnosti. Hkrati omogo\u010Da u\u010Dinkovito\
  \ zmanj\u0161evanje morebitne zaskrbljenosti potro\u0161nikov in prepre\u010Duje,\
  \ da bi ta zaskrbljenost zrasla prek razumne mere. Pomembno je, da pojasnila o tveganjih\
  \ temeljijo na strokovnih ocenah tveganj in da je na\u010Din komuniciranja pravo\u010D\
  asen in razumljiv \u0161ir\u0161i javnosti ter povpre\u010Dnemu potro\u0161niku,\
  \ ki nima strokovnega znanja s tega podro\u010Dja. Skratka govorimo o komuniciranju\
  \ s strokovno in lai\u010Dno javnostjo.\n\nKomuniciranje z javnostmi in s tem tudi\
  \ potro\u0161niki poteka preko spletnih strani MKGP in UVHVVR \u2013 z izjavami\
  \ za javnost in na dru\u017Ebenih omre\u017Ejih. Uslu\u017Ebenci MKGP in UVHVVR\
  \ sodelujejo tudi na usposabljanjih, seminarjih, okroglih mizah, z izjavami v informativnih\
  \ oddajah v medijih in intervjuji v tiskanih medijih in v razli\u010Dnih radijskih\
  \ oddajah. \n\nUVHVVR redno obve\u0161\u010Da tudi preko sistema hitrega obve\u0161\
  \u010Danja RASFF (angl: Rapid Alert System for Food and Feed) o umikih in odpoklicih\
  \ nevarnih \u017Eivil (v okviru uradnega in\u0161pekcijksega nadzora, \u010De je\
  \ obve\u0161\u010Dena s strani nosilcev \u017Eivilske dejavnosti, ali pa preko sistema\
  \ obve\u0161\u010Dena o nevarnih \u017Eivilih v drugih dr\u017Eavah). Ta na\u010D\
  in obve\u0161\u010Danja je in ostaja v domeni In\u0161pekcije za varno hrano, veterinarstvo\
  \ in varstvo rastlin.\n\nPoudarjamo, da je potrebno razlikovati ozave\u0161\u010D\
  anje potro\u0161nikov, kot nekomercialno komuniciranje (obvestila preko sistema\
  \ hitrega obve\u0161\u010Danja, navodila o ustreznem ravnanju z \u017Eivili po nakupu,\
  \ upo\u0161tevanje dobre higienske prakse pri pripravi \u017Eivil, razumevanje ozna\u010D\
  b na \u017Eivilih, hranilna sestava \u017Eivila, uravnote\u017Eena - zdravju koristna\
  \ prehrana), kjer je motiv in namen zagotavljanje javnega zdravja od komercialnega\
  \ komuniciranja - ogla\u0161evanja, kjer ima dolo\u010Den proizvajalec s prodajo\
  \ konkretnega izdelka, ki ga ogla\u0161uje dobi\u010Dek.\n\nNamen projektov promocije\
  \ in ogla\u0161evanja, kot sta Na\u0161a super hrana in shema \xBBizbrana kakovost\xAB\
  , ki ju izvaja MKGP, je v prvi vrsti spodbujati u\u017Eivanje lokalno pridelane\
  \ in predelane hrane, in ne ogla\u0161evati posameznih proizvajalcev. Posamezni\
  \ proizvajalci, ki so vklju\u010Deni v shemo \xBBizbrana kakovost\xAB in zanjo izpolnjujejo\
  \ vse pogoje, pa svoje proizvode ozna\u010Dijo z za\u0161\u010Ditnim znakom \xBB\
  izbrana kakovost\xAB. \n\n\_\nOdziv Ministrstva za javno upravo\n\nUpravne organe\
  \ in nosilce javnih pooblastil opredeljuje Zakon o dr\u017Eavni upravi v III. poglavju.\
  \ V skladu s 14. \u010Dlenom upravne naloge opravljajo ministrstva, organi v njihovi\
  \ sestavi in upravne enote. Organ v sestavi ministrstva se ustanovi za opravljanje\
  \ specializiranih strokovnih nalog, izvr\u0161ilnih in razvojnih upravnih nalog,\
  \ nalog in\u0161pekcijskega in drugega nadzora in nalog na podro\u010Dju javnih\
  \ slu\u017Eb, \u010De se s tem zagotovi ve\u010Dja u\u010Dinkovitost in kakovost\
  \ pri opravljanju nalog oziroma \u010De je zaradi narave nalog ali delovnega podro\u010D\
  ja potrebno zagotoviti ve\u010Djo stopnjo strokovne samostojnosti pri opravljanju\
  \ nalog. Javne agencije in drugi nosilci javnih pooblastil so urejeni v 15. \u010D\
  lenu navedenega zakona, ki dolo\u010Da, da se javna agencija lahko ustanovi za opravljanje\
  \ upravnih nalog v skladu s posebnim zakonom, ki ureja javne agencije:\n\u010De\
  \ je s tem omogo\u010Deno u\u010Dinkovitej\u0161e in smotrnej\u0161e opravljanje\
  \ upravnih nalog, kot bi bilo v primeru opravljanja nalog v upravnem organu, zlasti\
  \ \u010De se lahko opravljanje upravnih nalog v celoti ali prete\u017Eno financira\
  \ z upravnimi taksami oziroma pla\u010Dili uporabnikov, ali \u010De glede na naravo\
  \ oziroma vrsto nalog ni potreben ali ni primeren stalni neposredni politi\u010D\
  ni nadzor nad opravljanjem nalog.\nPristojnost za ustanavljanje in ukinjanje ter\
  \ za dolo\u010Danje delovnih podro\u010Dij organov v sestavi ministrstev je Zakon\
  \ o dr\u017Eavni upravi v prvem odstavku 21. \u010Dlena prenesel na Vlado Republike\
  \ Slovenije in ji tako prepustil odgovornost za oblikovanje strukture vladnega sektorja.\
  \ Delovno podro\u010Dje uprave Republike Slovenije za varno hrano, veterinarstvo\
  \ in varstvo rastlin tako ureja 2. to\u010Dka prvega odstavka 10. \u010Dlena Uredbe\
  \ o organih v sestavi ministrstev. "
response date: 2019-06-10
response due date: null
sent date: 2019-04-25
title: Ustanovitev Uprave za varno hrano, ki ne bo pod neposrednim nadzorom politike
upvotes: 16
url: https://predlagam.vladi.si/predlog/10042
